PMIndiaData/PMIndiaSum huggingface dataset:
পি.এম.না চহি ১৫-১৮গী মরক্তা লৈবা নহাশিংবু ভেক্সিন কাপথোকপগীদমক্তা থাগৎপা ফোংদোকখ্রে

প্রধান মন্ত্রী, শ্রী নরেন্দ্র মোদীনা চহি ১৫-১৮গী মরক্তা লৈবা ঙসি ভেক্সিন কাপথোকখিবা নহা ওইরিবা ভারত মচাশিংবু থাগৎপা ফোংদোকখ্রে। চহি অসিগী কাংলুপশিং ঙসি ভেক্সিন কাপ্পা হৌখি। প্রধান মন্ত্রীনা মখোয়গী মমা-মপাশিংবুসু থাগৎপা ফোংদোকখি। পি.এম.না ত্বীত তৌরকখি: “ঙসি ঐখোয়না ঐখোয়গী নহাশিংবু কোবিদ-১৯গী মায়োক্তগী কন্ননবা মমাংলোমদা য়াম্না মরু ওইবা খোংথাং অমা থাংলে। ভেক্সিন কাপথোকখিবা চহি ১৫-১৮ ফাওবগী মরক্তা লৈরিবা নহা ওইরিবা ঐগী মরুপ পুম্নমকপু থাগৎপা ফোংদোক্লি। মখোয়গী মমা-মপাশিংবুসু থাগৎপা ফোংদোক্লি। লাক্কদবা নুমিৎশিং অসিদা ঐহাক্না নহা খরা য়াম্না ভেক্সিন কাপথোক্লনবা থৌগৎলি!” প্রধান মন্ত্রীনা কেন্দ্রগী হকশেল অমসুং য়াইফ য়ুম্বাল মন্ত্রালয়গী মন্ত্রী, দা. মন্সুখ মান্দৱিয়ানা মসিগী মতাংদা তৌখিবা ত্বীতপুসু অমুক্কা হন্না ত্বীত তৌখি।
উত্তর প্রদেশতা প্রধানমন্ত্রীনা প্রোজেক্তশিং হৌদোকপগী থৌরম শরুক য়াবা

প্রধান মন্ত্রী নরেন্দ্র মোদী ঙসি লখনৌদা চৎখ্রে । মহাক্না উত্তর প্রদেশতা লুপা ক্রোর ৬০,০০০ গী প্রোজেক্ত ৮১ হৌদোকপগী থৌরমদা শরুক য়াখি । রাজ্য অসিদা উদ্যোগ চাউখৎনবা অমসুং শেল থাদরক্নবা হোৎনবা অমা ওইনা, ২০১৮ গী ফেব্রুৱারীদা পাংথোকখিবা য়ু পি ইনভেস্তর সম্মিৎ মতুং থা খরগী মতুংদা হায়রিবা প্রোজেক্তশিং অসি থবক ওইনা পাংথোকরকপনি । লৈবাক অসিগী মফম খরদা নোং কন্না চুরিবা অসি প্রধান মন্ত্রীনা পনখি । মহাক্না হায়খি, ফিবম অসি কেন্দ্র সরকারনা কুপ্না য়েংলি অমসুং শোকহল্লবা মীওইশিংদা মতেং পীনবা রাজ্য সরকারশিংগা লোয়ননা থবক তৌমিন্নরি । মহাক্না হায়খি, মীয়ামগী খনবা সরকার অমা ওইনা, মীয়াম্না হিংবদা থেংনরিবা অৱাবশিং কোকহনবা অমসুং হিংবদা লাইহনবা হায়বসি সরকারগী পান্দমনি । ঙসি মীয়াম পুল্লিবা অসি উত্তর প্রদেশ অসি অচৌবা অওনবা অমা পুরক্নবনি । প্রোজেক্তশিং অসি থা ৫ গী মনুংদা থৌরাং তৌদুনা থবক হৌরকপনি । মসিগী থবক অসিগীদমক মহাক্না রাজ্য সরকার থাগৎখি । মহাক্না হায়খি, হায়রিবা প্রোজেক্তশিং অসি রাজ্য অসিগী মফম খর খক্তদা পায়খৎলোই, মসি থোং মান্ননা পায়খৎকনি । রাজ্য সরকারগী অনৌবা থবক শুবগী মওং অসি মহাক্না থাগৎখি । মহাক্না হায়খি, রাজ্য অসিদা শেল থাদনবগী অনৌবা মাইওন অমা লাকপা অসিনা থবক পীবা, ললোন-ইতিক, অফবা লম্বী, ঈশিং ফজনা ফংবা অমসুং মৈ ফজনা ফংবা ঙম্লগনি । হায়রিবা প্রোজেক্তশিং অসিনা অনৌবা থবক ময়াম অমা ফংহল্লগনি অমসুং খুন্নাই অসিগী কাংলুপ কয়া কান্নবা ফংহল্লগনি । হায়রিবা প্রোজেক্তশিং অসিগী মখাদা দিজিতেল ইন্দিয়া অমসুং মেক ইন ইন্দিয়াগুম্বা মাংজিল থারিবা প্রোজেক্তশিং অচৌবা কান্নবা কয়া ফংহল্লগনি । প্রধান মন্ত্রীনা হায়খি, ঙসিদি খুঙ্গংগী মফম কয়াদা লৈরিবা কম্মন সর্বিস সেন্তর লাখ ৩ অসিনা খুঙ্গংগী পুন্সিদা অওনবা পুরক্লে, মসিনা থবক কয়া লাইনা অমসুং অরোনবা লৈতনা তৌহল্লে । মহাক্না হায়খি, ভারত অসি মালেমগী মনুংদা খ্বাইদগী চাউবা মোবাইল ফোন পুথোকপা লৈবাক অমা ওইরে অমসুং মসিগী মোবাইল শাবগী অওনবা অসিদা উত্তর প্রদেশনা মরুওইবা থৌদাং লৌরি । প্রধান মন্ত্রীনা হায়খি, ইনফ্রাস্ত্রকচর প্রোজেক্তশিং অসি লোইশিল্লকপদা , মসিনা ভারত্তা ললোন-ইতিক চৎথবদা নুংঙাইহল্লগনি অমসুং পোৎ-চৈ পুথোক পুশিনগী খরচ হন্থহল্লগনি । ইন্ত্রপ্রীনরশিং অমসুং ললোনবশিংনা দিজিতেল ত্রান্সসেক্সনদা মাইওনশিনগদবনি । মহাক্না হায়খি, লৈবাক অসিদা মৈ মরাংকাইনা ফংহন্নবা থৌরাং তৌরে । লৈবাক অসি মহৌশাগী ইনর্জী শীজিন্নবদগী মোৎতবা ইনর্জী শীজিন্নবা হৌরক্লে অমসুং য়ু পি অসি সোলার ইনর্জীগী মফম অমা ওইরক্লগনি। ভারতকী ইনর্জী ৱাৎপা অসি ২০১৩-১৪ দা চাদা ৪.২ ওইরম্বদগী হৌজিক চাদা ১ দা হন্থরে । প্রধান মন্ত্রীনা হায়খি, লৈবাক অসিগী মীয়াম্না পাম্লিবা অনৌবা ভারত অমা শেম্নবগী লম্বী অসি মীয়াম্না শরুক য়ারবা মতমদা ওইথোক্কনি ।
শ্রী গুরু নানক দেবজীগী ৫৫০শুবা মপোক নুমিৎতা প্রধান মন্ত্রীনা মীয়ামদা য়াইফ-পাউজেল পীরি

শ্রী গুরু নানক দেবজীগী ৫৫০শুবা মপোক নুমিৎতা প্রধান মন্ত্রী শ্রী নরেন্দ্র মোদীনা মীয়ামদা য়াইফ-পাউজেল পীরি। প্রধান মন্ত্রীনা হায়খি, “ঙসিগী নুমিৎতা শ্রী গুরু নানক দেবজীনা মঙজরম্বা অপুনবা অমসুং নুংশিননা হিংমিন্নবা খুন্নাই অমগী মঙলান অদু মঙফাওনহন্নবা ঐখোয় খুদিংমক অমুক হন্না কৎথোক্কদবনি”।
প্রধান মন্ত্রীনা অহমেদাবাদতা খ্বাইদগী নৌবা সরদার বল্লভ ভাই পতেল ইন্সতিত্যুৎ ওফ মেদিকেল সাইন্স মায়খুম হাংদোকখ্রে,  লায়রবশিংগীদমক সরকারনা লেপ্লি হায়খ্রে; হেল্থ কেয়র ফেসিলিতীশিং পাকথোক চাউথোকহনবদা মীৎয়েং থম্লি

প্রধান মন্ত্রীনা শ্রী নরেন্দ্র মোদীনা ঙসি অহমেদেবাদতা খ্বাইদগী নৌবা, সুপর-স্পেসিয়েলিতী পব্লিক হোস্পিতাল- সরদার বল্লভ ভাই পতেল ইন্সতিত্যুৎ ওফ মেদিকেল সাইন্স মায়খুম হাংদোকখ্রে। অহমেদাবাদ ম্যুনিসিপাল কোর্পোরেসন্না শাবা, মীতর ৭৮ ৱাংবা, ফমুং ১৫০০ লৈবা হোস্পিতাল অসি এয়ার এম্বুলেন্স য়াওনা মোদর্ন এমেনিতী পুম্নমক য়াওরে। প্রধান মন্ত্রীনা হোস্পিতালদা ফংলিবা খুদোংচাবশিং অদু য়েংশিনখি। ৱার্ল্দ ক্লাস হোস্পিতাল অমা শাবগীদমক মহাক্না অহমেদাবাদ ম্যুনিসিপাল কোর্পোরেসনবু থাগৎপা ফোংদোকখি অমদি হায়খি, “অহমেদেবাদতা লৈরিবা সরদার বল্লভ ভাই পতেল ইন্সতিত্যুৎ ওফ মেদিকেল সাইন্স এন্দ রিসর্স হোস্পিতাল অসিনা লৈবাক অসিদা লৈরিবা অতোপ্পা সরকারগী হোস্পিতালশিংগীদমক মোদেল অমগুম প্রুভ তৌরগনি।” লুপা কোতি ৭৫০ চংনা শাখিবা, ফ্লোর ১৭ লৈবা হোস্পিতাল অসিনা অহোংবা মমলদা ৱার্ল্দ ক্লাস সর্বিসশিং ফংহল্লগনি অমসুং অয়ুশ্মান ভারতকা লোয়ননা শম্নহল্লে। থৌরম অসিদা তিনখিবা মীয়ামদা ৱা ঙাংলদুনা শ্রী মোদীনা অয়ুশ্মান ভারতকী মরুওইবা অদু পল্লদুনা হায়খি, “অয়ুশ্মান ভারতনা মরম ওইদুনা অপিকপা তাউনশিংদা ফাওবা য়াওনা অনৌবা হোস্পিতালশিংগী মথৌতাবা হেঙ্গৎলক্লি। অনৌবা হোস্পিতালশিং খোংজেল য়াংনা হাংদেক্লি, দোক্তরশিং অমসুং পেরামেদিক স্তাফশিংগী দিমান্দ হেঙ্গৎলক্লি, মদুনা হেল্থ সেক্তরদা নহাশিংগীদমক থবক ফংনবগী খুদোংচাবা কয়া অমা লৈরক্লি।” হৌখিবা চহী মরি হেনবদগী লৈবাক অসিনা হেল্থকেয়ার ফেসিলিতীশিং অমসুং মেদিকেল এজুকেসন্দা চাউনা পাকথোক চাউথোরকপা অমা উবা ফংলে মদুনা নাগরিকশিংগী হেল্থ কেয়রগী দরকার লৈবশিং অদু ফংহনবদা মতেং ওইরগনি হায়না প্রধান মন্ত্রীনা ফোংদোকখি। সরকারনা লায়রবশিংগা লোয়ননা লেপমিন্নরি অমসুং প্রধান মন্ত্রী জন ঔশধি য়োজনাগী মখাদা অতাবা মমলদা জেনেরিক দ্রগশিং ফংহনবা অমসুং হেল্থ কেয়র সর্বিসশিং পাকথোক চাউথোকহন্দুনা মখোয়গীদমক প্রায়োরিতী ওইরি। লৈবাক্কী মফম কয়াদা প্রধান মন্ত্রী জন ঔশধি কেন্দ্র চাউরাক্না ৫০০০ লিখৎখ্রে হায়না প্রধান মন্ত্রীনা ফোংদোকখি। প্রধান মন্ত্রীনা হায়খি মদুদি মহাক্কী সরকারনা মীপুম খুদিংমকপু চপ মান্নবা খুদোংচাবা ফংহন্নবগী মায়কৈদা ৱাশক্লি অমসুং জেনরেল কেতেগোরীগী লায়রবশিংগীদমক চাদা ১০ রিজার্বেসন থম্লিবা অসি মায়কৈ অসোমদা খোংথাং অমনি। মসিগীদমক এজুকেসন ইন্সতিত্যুৎশিংদা সিৎ মশিং চাদা ১০ হেঙ্গৎলে। মহাক্না গুজরাত সরকারবু গবর্নমেন্ত জোবশিং অমসুং এজুকেস্নেল ইন্সতিত্যুৎশিংদা জেনরেল কেতেগোরিগী লায়রবশিংগীদমক্তা চাদা ১০ রিজার্বেসন ফংহন্নবা ৱারেপ লৌবা অমদি চৎনহনবা অহানবা রাজ্য ওইবগীদমক থাগৎপা ফোংদোকখি। প্রধান মন্ত্রীনা হায়খি মদুদি অনৌবা চহী অসিদা মসিনা মহাক্কী অহানবা গুজরাত খোংচৎনি, হরাও কুমহৈগী তঞ্জা অসিদা অহমেদাবাদকী প্রজাশিংগীদমক অচৌবা হেল্থ কেয়ার ফেসিলিতী অমা খুৎশিন্নবা অসি মতাং চাই। লৈবাক অসিদা লৈরিবা ম্যুনিসিপাল কোর্পোরেসন খরা খক্তনা অসিগুম্লবা ৱার্ল্দ ক্লাস হেল্থকেয়ার ফেসিলিতী অসিগীদমক মাংলোমদা চংশিল্লকই হায়না মহাক্না মখা তাখি। প্রধান মন্ত্রীনা অহমেদাবাদকী মেয়োর অমা ওইনা সরতার পতেলগী থৌদাং অদু থাগৎপা ফোংদোকখি, সহরদা হেল্থ, হাইজিন, অমসুং লু নানবা পুরক্নবগীদমক মহাক্না লৌখৎখিবা খোংথাং অদু খুদম ওইনা পীখি।
পি.এম.না মীয়ামদা য়োগ নুমিৎ অসি মাইপাকহন্নবা অমসুং য়োগবু পাম্নবা হেনগহন্নবা হোৎনসি হায়খ্রে

প্রধান মন্ত্রী, শ্রী নরেন্দ্র মোদীনা মীয়ামদা য়োগ নুমিৎ অসি মাইপাকহন্নবা অমসুং য়োগবু পাম্নবা হেনগহন্নবা হোৎনসি হায়খ্রে। প্রধান মন্ত্রীনা ত্বিত তৌখি; “হয়েং, জুন ২১ অসিদা ইন্তর্নেস্নেল য়োগ দে পাঙথোক্কনি। ‘য়োগ ফোর হ্যুমেনিতী’গী থিমগী মখাদা ঐখোয়না য়োদ নুমিৎ অসি মাইপাক্নবা অমসুং য়োগবু পাম্না হেনগৎহন্নবা হোৎনরসি।” “ನಾಳೆ, ಜೂನ್ 21ನ್ನು ಅಂತರರಾಷ್ಟ್ರೀಯ ಯೋಗ ದಿನವಾಗಿ ಆಚರಿಸಲಾಗುವುದು. 'ಮಾನವತೆಗಾಗಿ ಯೋಗ' ಈ ಬಾರಿಯ ಯೋಗದಿನದ ಧ್ಯೇಯವಾಗಿದ್ದು, ಈ ಯೋಗ ದಿನವನ್ನು ಯಶಸ್ವಿಯಾಗಿಸೋಣ ಮತ್ತು ಇನ್ನಷ್ಟು ಜನಪ್ರಿಯಗೊಳಿಸೋಣ.” “ਕੱਲ੍ਹ, 21 ਜੂਨ ਅੰਤਰਰਾਸ਼ਟਰੀ ਯੋਗ ਦਿਵਸ ਵਜੋਂ ਮਨਾਇਆ ਜਾਵੇਗਾ। ‘ਮਾਨਵਤਾ ਦੇ ਲਈ ਯੋਗ’ ਦੇ ਥੀਮ ਤੋਂ ਸੇਧ ਲੈ ਕੇ, ਆਓ ਅਸੀਂ ਇਸ ਯੋਗ ਦਿਵਸ ਨੂੰ ਸਫ਼ਲ ਬਣਾਈਏ ਅਤੇ ਯੋਗ ਨੂੰ ਹੋਰ ਮਕਬੂਲ ਕਰੀਏ।“ “നാളെ ജൂൺ 21 അന്താരാഷ്ട്ര യോഗാ ദിനമായി ആചരിക്കും. 'യോഗ മാനവികതയ്‌ക്ക്' എന്ന പ്രമേയത്തിലൂന്നിയ ഈ യോഗാ ദിനം നമുക്ക് വിജയകരമാക്കുകയും യോഗയെ കൂടുതൽ ജനകീയമാക്കുകയും ചെയ്യാം.” “நாளை, ஜூன் 21ஆம் நாள் சர்வதேச யோகா தினமாக கடைபிடிக்கப்படுகிறது. 'மனித சமூகத்திற்காக யோகா' என்ற கருத்தை பின்பற்றி, இந்த யோகா தினத்தை வெற்றியடைய செய்து, மேலும் யோகாவை பிரபலப்படுத்துவோம்.” “আগামীকাল 21শে জুন আন্তর্জাতিক যোগ দিবস রূপে উদযাপিত হবে । ' মানবতার জন্য যোগ ' এই ভাবনায় উদ্দীপ্ত হয়ে আসুন, এবারের যোগ দিবসকে সাফল্যমন্ডিত করে তুলি আর যোগাভ্যাসকে আরো জনপ্রিয় করে তুলি ।“ “কাইলৈ, ২১ জুন তাৰিখটো আন্তৰ্জাতিক যোগ দিৱস হিচাবে পালন কৰা হ'ব। 'মানৱতাৰ বাবে যোগ'ক মূল বিষয়বস্তু হিচাবে লৈ, আহক আমি এই যোগ দিৱসক সফল বনাওঁ আৰু যোগক অধিক জনপ্ৰিয় কৰো।“ “આવતીકાલે, 21 જૂન આંતરરાષ્ટ્રીય યોગ દિવસ તરીકે અંકિત થશે. 'માનવતા માટે યોગ' થીમથી માર્ગદર્શિત આ યોગ દિવસને ચાલો, સફળ બનાવીએ અને યોગને લોકપ્રિય બનાવીએ.” “రేపు, జూన్ 21ని అంతర్జాతీయ యోగ దినోత్సవంగా జరపుకుంటున్నాం. ‘మానవత్వం కోసం యోగ’ అనే నేపథ్యంతో మార్గనిర్దేశం చేస్తూ, ఈ యోగ దినోత్సవాన్ని విజయవంతం చేసి, యోగను మరింత ప్రాచుర్యంలోకి తీసుకువ ద్దాం.” “उद्या दि. २१ जून रोजी आंतरराष्ट्रीय योग दिन साजरा केला जाणार आहे. यंदाच्या योग दिनाची संकल्पना ‘मानवतेसाठी योग’, ही आहे, चला योग दिन यशस्वीपणे साजरा करत, त्याचाअधिकाधिक प्रसार करूया.” “ଆସନ୍ତା କାଲି, 21 ଜୁନ ଆନ୍ତର୍ଜାତୀୟ ଯୋଗ ଦିବସ ରୂପେ ପାଳିତ ହେବ । 'ମାନବତା ପାଇଁ ଯୋଗ' ଦ୍ୱାରା ଅନୁପ୍ରାଣିତ ହୋଇ, ଆସନ୍ତୁ ଯୋଗ ଦିବସକୁ ସଫଳ କରିବା ଏବଂ ଯୋଗକୁ ଆହୁରି ଲୋକପ୍ରିୟ କରିବା ।“ “कल यानि 21 जून को अंतर्राष्ट्रीय योग दिवस मनाया जाएगा। इस बार यह आयोजन ‘मानवता के लिए योग’ की थीम के तहत होगा। आइए, हम सब मिलकर इसे सफल बनाएं एवं योग की लोकप्रियता को और बढ़ाएं।”
শ্রী মনোহর পার্রিকরনা লৈখিদবদা প্রধান মন্ত্রীনা অৱাবা ফোংদোকখ্রে

গোৱাগী মুখ্য মন্ত্রী শ্রী মনোহর পার্রিকরনা লৈখিদবদা প্রধান মন্ত্রী শ্রী নরেন্দ্র মোদীনা অৱাবা ফোংদোকখ্রে। প্রধান মন্ত্রীনা হায়খি, “শ্রী মনোহর পার্রিকর তোপ তোপ্পা মগুন চেনবা লুচিংবা অমনি। অশেংবা লৈবাক নীংবা অমসুং থোইদোক হেন্দোকপা এদমিনিস্ত্রেতর অমনি, মহাকপু মীপুম খুদিংমক্না লুনা ৱাংনা খনখি। লৈবাক অসিগীদমক মহাক্না তৌরম্বা ফিদম্নীংঙাই ওইবা থবকশিং মীরোল কয়ানা নীংশিংদুনা লৈহৌরগনি। মহাক্না লৈখিদবদা খম থেংনা নুঙাইতবা ফাওই। লৈখিদ্রবগী ইমুং-মনুং অমসুং মহাকপু শৌগৎপশিংগী অৱাবদা শরুক য়াজরি। ওঁ শান্তি। শ্রী মনোহর পার্রিকর অসি মোদর্ন গোৱাবু শেমগৎ শাগৎপীরম্বা ওইবীরম্মি। মহাক্কী প্রো-পিপল পোলিসীশিংনা গোৱাবু নীংশিংনীংঙাই ওইরবা অৱাংবা থাক অমদা চাউখৎপা পুরকখি। ঐখোয়গী ঙাকশেল মন্ত্রী ওইনা মহাক্না লৌবীরম্বা থৌদাং অদুগীদমক ভারতনা শ্রী মনোহর পার্রিকরবু মতম পুম্নমক্তা তৌবীমল খঙবা উৎতুনা লৈরগনি। মহাক্না ঙাকশেল মন্ত্রী ওইরিঙৈ মতমদা ভারতকী সেক্যুরিতী কেপাসিতীশিং হেঙ্গৎহনবা, ইন্দিজেনস দিফেন্স প্রদক্সনশিংদা ইনোৎ পীবা অমদি এক্স-সর্বিসমেনশিংগী পুন্সি মহিং ফগৎহন্নবা ৱারেপ কয়া লৌখি।”
১৮শুবা এসিয়ন-ইন্দিয়া সম্মিত (ওক্তোবর ২৮, ২০২১) অমসুং ১৬শুবা ইস্ত এসিয়া সম্মিত (ওক্তোবর ২৭, ২০২১)

প্রধান মন্ত্রী শ্রী নরেন্দ্র মোদীনা ২০২১গী ওক্তোবর ২৮দা ব্রুনৈগী সুল্তানগী বার্তোন্দা ভর্টুএল ওইনা পাংথোক্কদবা ১৮শুবা এসিয়ন-ইন্দিয়া সম্মিত্তা শরুক য়াগনি। সম্মিত অসিদা এসিয়ন লৈবাকশিংগী রাজ্য/সরকারগী মকোকথোংবশিংনা শরুক য়াগনি। ১৮শুবা এসিয়ন-ইন্দিয়া সম্মিত অসিদা এসিয়ন-ইন্দিয়া স্ত্রাতেজিক পার্তনরশীপকী ফিভম য়েংশিনগনি অমসুং কোবিদ-১৯ অমসুং হকশেল, ত্রেদ অমসুং কম্মর্স, লম্বী ফাওনবা অমসুং এজুকেসন অমসুং কলচর য়াওনা মরুওইবা মফমশিংগী চংশিল্লিবা থবকশিং য়েংশিনগনি। লায়চৎ মতুংগী শেন্মিৎলোনগী ফগৎলকপা য়াওনা মরুওইবা রিজনেল অমসুং মালেমগী ওইবা চাউখৎ থৌরাংগী মতাংদসু খন্নগনি। এসিয়ন-ইন্দিয়া সম্মিত অসিদ চহি খুদিংগী পাংথোক্লি অমসুং ইন্দিয়া অমসুং এসিয়াগী অৱাংবা থাক্কী থবকশিংদা খুদোংচাবা পীরি। প্রধান মন্ত্রীনা মমাং চহিগী নবেম্বরদা ভর্চুএল ওইনা পাংথোকপা ১৭শুবা এসিয়ন-ইন্দিয়া সম্মিত্তা শরুক য়াখি। ১৮শুবা এসিয়ন-ইন্দিয়া সম্মিত অসি মহাক্না শরুক য়াবা মাপল শুবা এসিয়ন-ইন্দিয়া সম্মিতনি। এসিয়ন-ইন্দিয়া স্ত্রাতেজিক পার্তনরশীপ্না গিওগ্রাফিকেল, হিস্তোরিকেল অমসুং সিবিলাইজেসনগী য়াম্না লিংবা য়ুম্ফম অমা ওইনা লৈরি। এসিয়া অসি ঐখোয়গী এক্ত ইস্ত পোলিসীগী মরুওইবা অমনি অমসুং ঐখোয়গী ইন্দো-পেসিফিক্তা হেন্না চাউবা মিৎয়েং অমনি। ২০২২গী চহি অসি এসিয়ন-ইন্দিয়াগী মরীদা চহি ৩০ শুবনি। এসিয়ন অমসুং ইন্দিয়া সম্মিত অমা, মিনিস্ত্রিয়েল মিতিং অমসুং মকোক থোংবা ওফিসিএল মিতিং য়াওনা তোইনা উন্না দাইলোগ মেকানিজম কয়া অমা লৈরি। এক্সতর্নেল এফিয়র্সকী মিনিস্তর দাঃ এস. জয়শঙ্করনা ২০২১দা ভর্চুএল ওইনা পাংথোকপা এসিয়ন-ইন্দিয়া ফোরেন মিনিস্তরস মিতিং অমসুং ই.এ.এস. ফোরেন মিনিস্তরস মিতিংদা শরুক য়াখি। কম্মর্স অমসুং ইন্দস্ত্রীগী রাজ্যগী মন্ত্রী শ্রীমতি অনুপ্রিয়া পতেলনা ইকোনোমিক কোওপরেসনবু মপাঙ্গল কনখৎনবা মখোয়গী হায়নখিবশিং ২০২১গী সেপ্তেম্বরদা ভর্চুএল ওইনা পাংথোকখিবা এসিয়ন ইকোনোমিক মিনিস্তরস+ ইন্দিয়া কন্সলতেসন্দা শরুক য়াখি। প্রধান মন্ত্রীনা ২০২১গী ওক্তোবরগী ২৭তা ভর্চুএল ওইনা পাংথোক্কদবা ১৬শুবা ইস্ত এসিয়া সম্মিত্তসু শরুক য়াগনি। ইস্ত এসিয়া সম্মিত অসি ইন্দো-পেসিফিক্তা অহানবা লিদরস-লিদ ফোরুম্নি। ২০০৫তগী মসিনা চংলকপদগী, মসিনা ইস্ত এসিয়াগী স্ত্রাতেজিক অমসুং গিওপোলিতিকেল অওনবদা মশক থোক্না থৌদাং কয়া অমা লৌরি। এসিয়ন মেম্বর স্তেত ১০গী মথক্তা, ইস্ত এসিয়া সম্মিত অসিদা ইন্দিয়া, চাইনা, জাপান, রিপব্লিক ওফ কোরিয়া, ওস্ত্রালিয়া, ন্যু জিলেন্দ, য়ুনাইতেদ স্তেত অমসুং রসিয়া য়াওরি। ইন্দিয়া, ইস্ত এসিয়া সম্মিতকী ফাউন্দিং মেম্বর অমা ওইনা, ইস্ত এসিয়া সম্মিতপু মপাঙ্গল কনখৎনবা ৱাফম থমখি অমসুং মতম-মতমগী ওইনা থেংনবা অৱাবশিং মতিক চানা থেংনরি। মসি মখা তানা ইন্দো-পেসিফিক্তা এসিয়ন আউতলুক ওন ইন্দো-পেসিফিক (এ.ও.আই.পি.) অমসুং ইন্দো-পেসিফিক ওসিন্স ইনিসিএতিব (আই.পি.ও.আই.)গী মরক্তা থেংননবা মরুওইবা প্লেতফোর্ম অমসু ওইরি। ১৬শুবা ইস্ত এসিয়া সম্মিত্তা, মেরিতাইম সেক্যুরিতী, তেরোরিজম, কোবিদ-১৯ কোওপরেসন য়াওনা রিজনেল অমসুং মালেমগী মরী লৈনবশিংদা ৱা খন্নগনি। লুচিংবশিংনা তুরিজম অমসুং গ্রীন রিকবরীগী খুৎথাংদা, হায়রিবা অসি ভারতনা কো-স্পোন্সর তৌবগী মখাদা মেন্তেল হেলথ, ইকনোমিক রিকবরী লাওথোকপা য়ানবসু পারি।
পার্লিয়ামেন্তদা পাঙথোক্কদবা বজেৎ সেসনগী মাংঙোইননা পি.এম. মোদীনা পীখিবা ৱারোলগী মনিপুরি ৱাহন্থোক

খুরুমজরি মরুপশিং, দিকেদ অসিগী অহানবা সেসন হয়েং হৌরগনি। দিকেদ অসি ভারতকী মতিক-মঙাল লৈবা তুংলমচৎকীদমক য়াম্না মরু ওই। অমসুং মসিনা মরম ওইরগা নীংথম-তম্নবা হোৎনরম্বা মীওইশিংনা পামজরম্বা মঙলানশিং অদু মঙ ফাওনহন্নবা জাতিগী মাংদা অফবা খুদোংচাবা অমা লাক্লে। দিকেদ অসি মপুং ফানা শিজিন্নবা তাই অমসুং দিকেদ অসি মরু ওইনা লৌবগা লোইননা অফবা ফলশিংগীদমক তোঙান তোঙানবা ৱাখল্লোনশিংগী খন্ন-নৈনবা অমসুং প্রজেন্তেসন উৎপা মথৌ তাই। মসি লৈবাক অসিনা থম্লিবা থাজবশিং অদুনি। লৈবাক অসিগী মীয়ামগী আশা অমদি থাজবা অসিনা ঐখোয় পুম্নমকপু পার্লিয়ামেন্তদা থারকখিবনি হায়বা ঐহাক্না থাজৈ, ঐখোয়না শেংলবা পার্লিয়ামেন্তগী মফম অসি মপুং ফানা শিজিন্নদুনা অমসুং দেমোক্রেসীগী কাংলোন পুম্নমক ঙাক্তুবা মীয়ামগী অনীংবশিং থুংহন্নবা হোৎনবদা মাই লৈদুনা চেল্লোই। এম.পি. পুম্নমক্না সেসন অসি অহেনবা কান্নবা ওইহনগনি হায়না ঐহাক্না থাজৈ। মসি বজেৎকী সেসন অমসু ওইগনি। ঐখোয়গী শেলথুম মন্ত্রীনা মিনি বজেৎ মরি-মঙা ২০২০দা তোখায়বা পেকেজ ওইনা পুথোকখিবা অসি ভারতকী ইতিহাস্তা অহানবা ওইরম্বা। মিনি বজেৎশিং অসি মথং-মনাও নাইবা মওং অমদা ২০২০দা মখা চত্থখি। অমসুং ঐহাক্না থাজৈ মদুদি বজেৎ অসি হায়রিবা মথং-মনাও নাইবা বজেৎ মরি-মঙা অদুগী শরুক অমা ওইনা লৌরবা য়াই। অমুক হন্না ঐহাক্কা লোইননা হাউস অনিমক্কী এম.পি.শিংনা কত্থোকপগা লোইননা ইকাই খুম্নরবা রাস্ত্রপতিগী লুচিং মখাদা মহাক্কী পাউজেল অদু মাংদা পুখৎনবা হোৎনগনি। থাগৎচরি। দিসক্লেমর: মসি পি.এম.গী ৱারোলগী শমলপ্পা ৱাহন্থোক্নি। তশেংবা ৱারোলদি হিন্দীদা পীখিবনি।
মন্ত্রীমন্দলনা সেন্ত্রেল দ্রগস স্তেনদর্দ কন্ত্রোল ওর্গনাইজেসন অমসুং সাউদী ফুদ এন্দ দ্রগ ওথোরিতীগী মরক্তা তৌনবা য়ানা চেরোলদা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচিংবা কেন্দ্রগী মন্ত্রীমন্দলনা মেদিকেল প্রদক্তস রেগুলেসনগী লমদা সেন্ত্রেল দ্রগস স্তেনদর্দ কন্ত্রোল ওর্গনাইজেসন (সি.দি.এস.সি.ও.) অমসুং সাউদী ফুদ এন্দ দ্রগ ওথোরিতীগী মরক্তা তৌনবা য়ানা চেরোলদা অয়াবা পীখ্রে। য়ানা চেরোল অসি ২০১৯গী ওক্তোবর ২৯দা প্রধান মন্ত্রী শ্রী নরেন্দ্র মোদীগী সাউদী আরব খোংচৎ মনুংদা খুৎয়েক পীনখি। কান্নবশিং: য়ানা চেরোল অসিনা নাকল অনিগী মরক্তা রেগুলেতরী এসপেক্তশিং হেন্না খঙমিন্নবদা লায়থোকহল্লগনি অমদি সাউদী আরবতা ভারতকী মেদিকেল পোত্থোকশিং থাদোকপদা মতেং ওইরগনি। মসিনা ইন্তর্নেস্নেল ফোরাদা হেন্না ফবা কোওর্দিসনসু লৈহল্লগনি।
প্রধান মন্ত্রী শ্রী নরেন্দ্র মোদী অমসুং য়ুনাইতেদ স্তেতস ওফ অমেরিকাগী রাস্ত্রপতি হিজ মেজেস্তী শ্রী দোনাল্দ ত্রম্পকী মরক্তা তেলিফোন্দা ৱারী শানখ্রে

প্রধান মন্ত্রী শ্রী নরেন্দ্র মোদীনা ঙসি য়ুনাইতেদ স্তেতস ওফ অমেরিকাগী রাস্ত্রপতি হিজ মেজেস্তী শ্রী দোনাল্দ ত্রম্পকা লোয়ননা তেলিফোন্দা ৱারী শানখ্রে। মখোয়না মিনিৎ কুন্থরা ৱারী শান্নখিবা অদুদা লৈবাক অনিগী ওইবা অমসিং রিজনেলগী ওইবা হিরমশিং য়াওখি। চহী অসিগী জুনগী লোইশিল্লকপদা ওসাকাদা পাংথোকখিবা জি-২০ মীফমদা মখোয়না উনখিবা অদু প্রধান মন্ত্রীনা নৌহৌনা নীংশিংখি। ওসাকাদা পাংথোকখিবা লৈবাক অনিগী ওইবা মখোয়গী খন্ন-নৈনবা অদুগী মতুং ইন্না নাকল অনিগী কান্ননবগীদমক লৈবাক অনিগী ললোন ইতিক্কী উৎনীংঙাইশিং অদু খন্ন-নৈননবা ভারতকী কম্মর্স মন্ত্রী অমসুং য়ু.এস. ত্রেদ রিপ্রজেন্তেতিবনা অথুবা মতমদা উন্নগনি হায়না প্রধান মন্ত্রীনা থাজবা থমখি। রিজনেলগী ওইবা ফিভমগী মতাংদা, প্রধান মন্ত্রীনা ফোংদোকখি মদুদি রিজন অসিদা লৈরিবা অকক্নবা লুচিংবশিংনা এন্তি-ইন্দিয়া হিংশাগীদমক খম-থেংবা ৱাহৈ ৱাতা শিজিন্নবা অমসুং থৌজিনবনা শান্তি লৈহন্দ্রে। মহাক্না তেরর অমসুং হিংশা লৈতবা ফিভম অমা শেমগৎপগী মরুওইবা অদু ফোংদোকখি। লাইরবা, লাইরিক ময়েক চৎতবা অমসুং লায়না লায়ওংশিং থেংনবদা লম্বী অসিবু তুং ইল্লিবা মীপুম অমা হেক্তগা লোয়ননা তেংবাং পীননবা ভারতকী ফিরেপ অদু প্রধান মন্ত্রীনা অমুক হন্না ফোংদোকখি। ঙসি অসি অফগানিস্তান্না নীংতম্বা ফংখিবগী চামা শুবা চহীনি হায়না নৌহৌনা নীংশিংলদুনা অফগানিস্তানগী য়ুনাইতেদ, সেক্যুর, দেমোক্রেতিক অমসুং অশেংবা নীংতম্বগীদমক থবক তৌনবা ভারতকী অচেৎপা ৱাফম অদু প্রধান মন্ত্রীনা নৌহৌনা নীংশিংখি। রাস্ত্রপতি ত্রম্পকা লোয়ননা মহাক্না মখা তানা চাং নাইনা পাউ ফাওননীংবগী অপাম্বা অদু প্রধান মন্ত্রীনা ফোংদোকখি।
প্রধান মন্ত্রীনা মণিপুরগী মীয়াম্বু মখোয়গী স্তেতহুদ নুমীৎনা লাকপদা নুঙাইবা ফোংদোকখ্র

প্রধান মন্ত্রী শ্রী নরেন্দ্র মোদীনা মণিপুরগী মীয়ামদা মখোয়গী স্তেতহুদ নুমীৎনা লাকপদা নুঙাইবা ফোংদোকখ্রে। প্রধান মন্ত্রীনা হায়খি, “মণিপুর অসি পাক চাউরবা মহৌশাগী ফজবা অমসুং শুবা-নোম্বা কনবা নাগরিকশিংনা থৌজানবীরি। রাজ্য অসিদা ঐহাক্না ফংখিবা ইকায় খুম্নবা অদু ঐহাক্না কৈদৌনুংদা কাওবা ঙম্লরোই। মখোয়গী স্তেতহুদ নুমীৎনা লাকপদা, ঐহাক্না মণিপুরগী ইচিল-ইনাও অমসুং ইচল-ইচেশিংবু নুঙায়বা ফোংদোকচরি। রাজ্য অসি দিবেলপমেন্তকী অনৌবা থাক্তা মখা তানা য়ৌবা ওইরসনু।”
প্রধান মন্ত্রীনা কোপ ২৬গী প্রসিদেন্ত খল্লবা এম.পি রাইত ওনেরেবল অলোক শর্মগা উনখ্রে

২৬শুবা য়ু.এন ক্লাইমেত চেঞ্জ কনফরেন্স ওফ পার্তিস(কোপ ২৬)গী প্রসিদেন্ত খল্লবা এম.পি রাইত ওনেরেবল অলোক শর্মনা ঙসি প্রধান মন্ত্রী শ্রী নরেন্দ্র মোদীগা উনখ্রে। কোপ অসি য়ুনাইতেদ নেসন্স ফ্রেমৱার্ক কনভেন্সন ওন ক্লাইমেত চেঞ্জ(য়ু এন এফ সি সি সি)গী ৱারেপ লৌনবা বোদি অমনি অমসুং নবেম্বর ২০২১দা য়ু.কেগী গ্লাসগোদা ২৬শুবা মীফম পাংথোক্কনি। অইং-অশাগী খল হোংলকপগী ৱাফমশিংদগী হৌরগা কোপ ২৬ ফাওবগী ৱাফমশিং প্রধান মন্ত্রী অমসুং অলোক শর্মনা ৱা খন্নখি। পেরিস এগ্রিমেন্ত থবক ওইনা পাংথোক্নবা অমসুং কোপ ২৬দগী ফংলকপা অফবা ফলশিং নিংথিনা থবক ওইনা পাংথোক্নবা ভারতকী থাজবা প্রধান মন্ত্রীনা অমুক হন্না পীখি। দিশেম্বর ২০২০দা ক্লাইমেত এম্বিসন সমিত্তা প্রধান মন্ত্রীনা ফোঙদোকখিবা ৱারোলশিং অলোক শর্মনা নিংশিংখি। ভারত-য়ু.কেগী মরী মখা তানা মপাঙ্গল কনখৎহন্নবা য়ুনাইতেদ কিংদমগী প্রধান মন্ত্রী বোরিস জোন্সনগা থবক তৌমিন্নগনি হায়না প্রধান মন্ত্রীনা মহাক্কী অচেৎপা ৱাফম ফোঙদোকখি।
কোরিদা লৈরিবা ইন্দিয়ন কমুনিতীদা প্রধান মন্ত্রীনা ৱা ঙাংখ্রে

কোরিয়াদা লৈরিবা ইন্দিয়ন কমুনিতীদা প্রধান মন্ত্রী শ্রী নরেন্দ্র মোদীনা ঙসি ৱা ঙাংখ্রে। মহাক্না সিওলদা লৈরিবা ইন্দিয়ন কমুনিতীদা মহাকপু তরাম্না ওকপীবগীদমক থাগৎপা ফোংদোকখি। ভারত অমসুং কোরিয়াগী মরক্তা লৈনরিবা মরী অসি ললোন ইতিক খক্তদা য়ুমফম ওইবা নত্তে হায়না মহাক্না ফোংদোকখি। লৈবাক অনিমক্কী মরক্তা লৈনরিবা মরীগী মরুওইবা য়ুমফমদি প্রজাশিংগী মরক্তা পাও ফাওনবনি হায়না মহাক্না ফোংদোকখি। ভারত অমসুং কোরিয়াগী মরক্তা লৈরিবা চহী কয়া লিরবা মরী অদু প্রধান মন্ত্রীনা ফোংদোকখি, অমদি অয়োধ্যাদগী কিলোমীতর লিশিং কয়া লাপ্না লাক্তুনা কোরিয়াগী নীংথৌ অমগা লুহোংখিবা মহারানী সুর্য়রত্নবু নৌহৌনা নীংশিংখি। হন্দক্তা পাংথোকখিবা দিৱালীগী থৌরমদা কোরিয়াগী ফাস্ত লেদী কিম জুং–সুক্না অয়োধ্যাদা লাকখিবা অদুসু মহাক্না নীংশিংখি। লৈবাক অনিগী মরক্তা লৈরিবা মরূপ ওইবগী মরী অসি বুদ্ধিজম্না মখা তানা চেৎশিলহল্লে হায়না প্রধান মন্ত্রীনা ফোংদোকখি। ইন্দিয়ন কমুনিতীনা কোরিয়াদা চাউখৎ থৌরাং, রিসর্স অমসুং ইনোবেসন্দা থৌদাং য়ারিবা অদুদা মহাক নুংঙাইবা ফাওই হায়না প্রধান মন্ত্রীনা হায়খি। কোরিয়াদা যোগ অমসুং ভারতকী কুমহৈশিং ময়াম্না পাম্নরিবা অদু মহাক্না পনখি। ভারতকী চিঞ্জাকশিং অসিসু কোরিয়াদা য়াম্না পাম্নবা ওইরক্লি হায়না মহাক্না ফোংদোকখি। এসিয়ন গেম্সতা ভারক্কী মশান্না কবদ্দীদা কোরিয়ানা উৎখিবা থোইদোক হেন্দোকপা পর্ফোমেন্স অদুসু মহাক্না পনখি। চহী অসি ভারতনা মহাত্মা গান্ধীগী চহী ১৫০শুবা মপোক কুমওন থৌরম পাংথোক্লি হায়না প্রধান মন্ত্রীনা ফোংদোকখি। মালেম অসিনা বাপুগী মরমদা হেন্না খঙগদবনি অমদি পান্দম অসি ফংনবা হোৎনবা অদু ঐখোয়গী ইথৌদাংনি হায়না মহাক্না হায়খি। কোরিয়াগা লোয়ননা ভারতকী মরী অসি হেন্না চেৎশিল্লে অমদি রিজন অসিদা শান্তি, তংদু লৈতাবা অমসুং চাউখৎপা পুরক্নবা লৈবাক অনিমক্না পুন্না থবক তৌমিন্নরি হায়না প্রধান মন্ত্রীনা ফোংদোকখি। হৌজিক্তি ভারতকী পোত্থোকশিং কোরিয়াদা শিজিন্নরে অমদি কোরিয়াগী পোত্থোকশিং ভারতকী য়ুমথোং খুদিংদা শিজিন্নরি হায়না মহাক্না ফোংদোকখি। হন্দক্তা ভারত্তা ওইরক্লিবা ইকোনোমিক দিবেলপমেন্তকী মতাংদা প্রধান মন্ত্রীনা ৱাফমশিং থমখি। অথুবা মতমদা ভারত ৫ ত্রিলিয়ন দোলর ইকোনোমী ওইরক্লগনি হায়না মহাক্না ফোংদোকখি। মহাক্না ইজ ওফ দুয়িং বিজিনে অমসুং ইজ ওফ লিভিংদা খঙনীংঙাই ওইবা মওংদা মাংলোমদা চংশিল্লিবা অদু ফোংদোকখি। মহাক্না জি.এস.তি. অমসুং কেশলেস ইকোনোমীগুম্বা ফগৎলক্লিবশিং অদুসু পনখি। ভারত্তা ফাইনান্সিয়েল ইনক্লুজন রিভোলুসন অমা মালেম অসিনা সাখী ওইরি হায়না মহাক্না ফোংদোকখি। মসিগা মরী লৈননা বেঙ্ক একাউন্তশিং, ইন্সুরেন্স অমসুং মুদ্রা লোনশিংগী মতাংদা ঙাংখি। এচিবমেন্ত কয়া অমনা মরম ওইদুনা ভারতকী মীংচৎ হেঙ্গৎলক্লে হায়না মহাক্না ফোংদোকখি। মহাক্না লায়রবশিংবু লেম্না লায়েংবা, মালেমগী খ্বাইদগী ৱাংবা মীতম – স্তেচু ওফ য়ুনিতী অসুং দিজিতেল ইন্দিয়াগী মতাংদা পনখি। ক্লিন ইনর্জীগী লমদা ভারতকী দিবেলপমেন্ত অমসুং ইন্তর্নেস্নেল সোলর এলাইন্সকী মতাংদসু প্রধান মন্ত্রীনা ঙাংখি। ঙসিগী ভারত্তা অনৌবা ইনর্জী অমা লৈরে হায়না প্রধান মন্ত্রীনা ফোংদোকখি। হয়েং মহাক্না ভারতকী প্রজাশিংগী মায়কৈদগী সিওল পিছ প্রাইজ লৌরগনি হায়নসু মহাক্না ফোংদোকখি। প্রয়াগরাজদা হৌজিক চত্থরিবা কুম্ভ মেলাগী মতাংদা প্রধান মন্ত্রীনা পনখি অমদি হায়খি মদুদি হন্দক্কী কুম্ভ মেলা পায়খৎলিবা লু–নানবগী থৌওং অদু মালেম অসিনা খঙলে। মহাক্না কোরিয়াদা লৈরিবা ইন্দিয়ন কমুনিতীশিংবু মখোয় মশানা হোৎনদুনা ভারত্তা তুরিজম প্রমোৎ তৌনবা তকশিনখি।
পি.এম.না ওক্তোবর ২৮দা পাঙথোক্কদবা স্তেতশিংগী গৃহ মন্ত্রীশিংগী চিন্তন সিবিরদা শরুক য়াগনি

প্রধান মন্ত্রী শ্রী নরেন্দ্র মোদীনা ওক্তোবর ২৮, ২০২২গী অয়ুক পুং ১০:৩০ তাবা মতমদা ভিদিও কন্ফরেন্সিংগী খুত্থাঙদা স্তেতশিংগী গৃহ মন্ত্রীশিংগী চিন্তন সিবিরদা ৱা ঙাঙগনি‍। চিন্তন সিবির অসি ওক্তোবর ২৭ অমসুং ২৮, ২০২২দা হরিয়ানাগী সুরজকুন্দদা পাঙথোক্কদবনি‍। স্তেতশিংগী হোম সেক্রেতরীশিং অমসুং দাইরেক্তর জেনেরেল ওফ পুলিস (দি.জি.পি.শিং) অমদি সেন্ত্রেল আর্ম্দ পুলিস ফোর্স (সি.এ.পি.এফ.) অমসুং সেন্ত্রেল পুলিস ওর্গনাইজেসন (সি.পি.ও.)শিংগী দাইরেক্তর জেনেরেলশিংসু চিন্তন সিবির অসিদা শরুক য়াগনি‍। গৃহ মন্ত্রীশিংগী চিন্তন সিবির অসি, নীংতম নুমিত্তা প্রধান মন্ত্রীনা পীখিবা ৱারোলদা লাউথোকখিবা পঞ্চ প্রানগী মতুং ইন্না লৈবাক মনুংগী ঙাকশেলগা মরী লৈনবা হীরমশিংদা খুজিল থৌরাং শেম্নবা লৈবাক্কী ওইবা মীৎয়েঙ অমা পীননবগীদমক লৌখৎপা থৌরাং অমনি‍। কোওপরেতিব ফেদরেলিজমগী ৱাখল পরিংদা, সিবির অসিনা কেন্দ্র অমসুং স্তেতকী থাক্তা তোঙান তোঙানবা স্তেকহোল্দরশিংগী মরক্তা খুজিল থৌরাং য়াৎপা অমদি খুৎশম্ননা চৎমিন্নবদা হেন্না চুশিন্নবা পুরক্কনি‍। সিবির অসিনা পুলিস ফোর্স মতমগা চুনহনবা, সাইবরক্রাইম মেনেজমেন্ত, ক্রিমিনেল জস্তিস সিস্তেমদা আই.তি. শীজিন্নবা হেনগৎহনবা, কংফালগী ঙমখৈ ঙাক শেনবা, সমুদ্র খোঙবালগী ঙাকশেল, নুপীশিংগী শাফবা ফীভম, দ্রগ লল্লোনবা অমদি অতৈ হীরম কয়াগী মরমদা মচা খায়না নৈনখি‍।
প্রধান মন্ত্রীনা কোভিদ-১৯ য়েংশিনবগী মীফম লুচিংখ্রে

প্রধান মন্ত্রী শ্রী নরেন্দ্র মোদীনা কভিদ-১৯ থিংনবা হৌজিক হোৎনরিবশিং য়েংশিংন্নবা অৱাংবা থাক্কী মীফম অমা লুচিংখ্রে। ভারতনা শেম-শারিবশিং মখা তানা হেঙ্গৎহন্নবা লম্বীশিং খন্ন-নৈনখি। মসিদা তেস্তিংগী ফেসিলিতীশিং মখা তানা হেঙ্গৎহনবা য়াওরি। প্রধান মন্ত্রীনা কোভিদ-১৯না কিহনলকপা থেংননবা ঐখোয়গী মেকানিজমশিং হেঙ্গৎহন্নবা মীওইশিং, লোকেল কমুনিতীশিং অমসুং ওর্গনাইজেসনশিংগা কন্না থবক তৌমিন্ননবা অকনবা ৱাফম থমখি। মহাক্না ওফিসিয়েলশিং অমসুং তেক্নিকেল এক্সপার্তশিংদা লৌখৎকদৌরিবা খোংথাংশিংদা খন্ন-নৈন্নবসু তকশিনখি। প্রধান মন্ত্রীনা তোঙান-তোঙানবা রাজ্য সরকারশিং, মেদিকেল ফ্রেতরনিতী, পেরামেদিকেল স্তাফ, আর্ম অমসুং পেরামিলিতরী ফোর্সশিং, এভিয়েসন সেক্তরগা লোয়নরিবশিং, ম্যুনিসিপাল স্তাফ অমসুং অতোপ্পশিং য়াওনা কোভিদ-১৯ থেংনবদা মাংথারিবা পুম্নমক্তা তৌবিমল খংবা উৎখি। ‪প্রধান মন্ত্রীনা ২০২০গী মার্চ ১৯গী নুমিদাং পুং ৮ তৌবা মতমদা লৈবাক মীয়ামদা ৱা ঙাংগনি, মদুদা মহাক্না কোভিদ-১৯গা মরী লৈনবা হিরমশিং অমসুং মসি থেংননবা হোৎনরিবশিংগী মতাংদা ৱা ঙাংগনি।
মন্ত্রী মন্দলনা ভারত অমসুং রৱান্দাগী মরক্তা তৌনবা ত্রেদ কোওপরেসন ফ্রেমৱার্ক্তা অয়াবা পীখ্রে

প্রধান মন্ত্রী শ্রী নরেন্দ্র মোদীনা লুচীংবা কেন্দ্রগী মন্ত্রীমন্দলনা ভারত অমসুং রৱান্দাগী মরক্তা তৌনবা ত্রেদ কোওপরেসন ফ্রেমৱার্ক্তা অয়াবা পীখ্রে। ত্রেদ কোওপরেসন ফ্রেমৱার্ক অসিদা জুলাই ২৩, ২০১৮দা খুয়েক পীনখিবনি। ত্রেদ কোওপরেসন ফ্রেমৱার্ক অসিনা লৈবাক অনিগী মরক্তা লৈনরিবা ললোন-ইতিক অমসুং শেনমিৎলোনগী মরি অসি হেন্না চেৎশিলহল্লগনি।
বিকাস থাকুরনা ৱেৎলিফতিং মশান্নদা নুপাগী কিলোগ্রাম ৯৪গী কাংলুপ্তা শেঞ্জেংগী তকমান লৌরকপদা প্রধান মন্ত্রীনা নুংঙাইবা ফোংদোকখ্রে

কম্মনৱেল্থ গেমসতা ৱেৎলিফতর বিকাস থাকুরনা শেঞ্জেংগী তকমান লৌরকপদা প্রধান মন্ত্রী শ্রী নরেন্দ্র মোদীনা নুংঙাইবা ফোংদোকখ্রে। প্রধান মন্ত্রীনা হায়খি, “ঐখোয়গী ৱেৎলিফতরশিংগী মফমদা, মখা তানা মায় পাক্লকপগীদমক থাগৎপা ফোংদোকচরি। নুপাগী কিলোগ্রাম ৯৪গী কাংলুপ্তা শেঞ্জেংগী তকমান লৌরকপগীদমক বিকাস থাকুরবু নুংঙাইবা ফোংদোকচরি। নহাক্না ভারত মচা পুম্নমক্কী মায়থোংদা মমোন মীনোক তমহনবীরে।”